MUNICIPIUL CRAIOVA

CONSILIUL LOCAL AL MUNICIPIULUI CRAIOVA


HOTĂRÂREA NR.282
 Consiliul Local al Municipiului Craiova, întrunit în şedinţa ordinară din data de 28.05.2009;

Având în vedere raportul nr.61063/2009 întocmit de Direcţia Patrimoniu prin care se propune aprobarea Documentaţiei de avizare pentru obiectivul „Reparaţii capitale corp A- Grupul Şcolar de Transporturi Auto, str. Potelu, nr.2” şi rapoartele comisiilor de specialitate ale Consiliului Local al Municipiului Craiova nr. 185, 188, 189, 191, 192/2009;

 În conformitate cu prevederile Hotărârii Guvernului nr.28/2008 privind aprobarea conţinutului cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii, Legii nr.273/2006 privind finanţele publice locale, modificată şi completată şi Legii nr.500/2002 privind finanţele publice, modificată şi completată;

 
În temeiul art.36 alin.2 lit.b coroborat cu alin.4 lit.d, art.45 alin.3 şi art.61 alin.2  din Legea nr.215/2001, republicată, privind administraţia publică locală; 

HOTĂRĂŞTE:
Art.1.  Se aprobă  Documentaţia de avizare pentru obiectivul „Reparaţii capitale corp A- Grupul Şcolar de Transporturi Auto, str. Potelu, nr.2”, având următorii indicatori tehnico – economici: 


1. Valoarea totală a investiţiei  
              -  4321,139 mii lei (1008,199 mii euro)                                
                                                  
           din care:


 construcţii + montaj (C+M)                    -  891,671 mii lei (208,043 mii euro)                                                     
          2. Eşalonarea investiţiei :
anul I
              - 4321,139 mii lei (1008,199 mii euro)                                                     
    3. Durata de execuţie a investiţiei – 5 luni

       (Preţuri martie 2009                                         1 euro = 4,286 lei)

în vederea trecerii la întocmirea fazelor următoare de proiectare, respectiv PT+CS şi detalii de execuţie, prevăzută în anexa care face parte integrantă din prezenta hotărâre.

Art.2. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Patrimoniu vor aduce la îndeplinire prevederile prezentei hotărâri.

	PREŞEDINTE DE ŞEDINŢĂ,
	CONTRASEMNEAZĂ,

	
	SECRETAR,

	Bianca Maria Carmen PREDESCU
	Nicoleta MIULESCU




     PRIMĂRIA MUNICIPIULUI CRAIOVA

      DIRECŢIA PATRIMONIU 
     SERVICIUL ADMINISTRARE 

     DOMENIU  PUBLIC SI PRIVAT, FOND LOCATIV

     NR.61063DIN  DATA ……………..2009

Se aprobă,

PRIMAR,

EC.ANTONIE SOLOMON

 RAPORT

Prin adresa înregistrată sub nr. 50822 din 23.04.2009 Grupul Şcolar de Transporturi Auto  Craiova solicită Consiliului Local al municipiului Craiova  aprobarea documentaţiei de avizare a lucrărilor de intervenţii la clădirea corp A  situată în str. Potelu nr. 2 Craiova.

 Grupul Şcolar de Transporturi Auto Craiova  este o instituţie de învăţămint preuniversitar de stat a cărei activitate este coordonată de Ministerul Educaţiei şi Cercetării prin Inspectoratul Şcolar Judeţean Dolj şi se desfăşoară în două imobile situate în municipiul Craiova, unul în str. Nicolae Romanescu nr.99 (fost 39) şi unul în str. Potelu nr. 2. Ambele imobile  aparţin domeniului public al municipiului Craiova în conformitate cu HCL nr. 96/2001 anexa 1 poz. 93,  şi sunt date  în administrarea Grupului Şcolar de Transporturi Auto prin HCL  nr. 174/2001. Imobilul situat în str. Potelu nr. 2 este evidenţiat în inventarul bunurilor ce alcătuiesc domeniul public al municipiului Craiova, Anexa 2 la HG nr. 141/2008 (pozitia 3690). 

Clădirea şcoala situată în str. Potelu nr. 2  pentru care se solicită intervenţia are o suprafaţă construită de 652mp, are regim de înalţime parter, şi este construită din zidărie portantă de cărămidă pe fundaţii din cărămidă, acoperiş tip şarpantă cu învelitoare din ţiglă. În prezent clădirea este dotată cu instalaţie electrică , apă potabilă, canalizare, iar încălzirea se realizează cu corpuri de încălzit statice cu agent termic produs de centrala termică proprie. Această clădire a fost construită în anul 1915 şi a suportat toate cele patru cutremure de până acum, fără a se interveni la structura sa constructivă.

În urma efectuării expertizei tehnice nr. 1311 de către S.C GETRIX S.R.L. prin expert tehnic Gheorghe Stanca s-a constatat că nu sunt necesare intervenţii care privesc consolidarea elementelor structurale  impunîndu-se doar executarea unor lucrări de reparaţii capitale care vizează în principal  finisajele interioare şi exterioare ale elemetelor de construcţii, precum şi o nouă recompartimentare interioară care nu va influenţa structura de rezistentă.

Pentru rezolvarea  acestei situaţiei  Grupul Şcolar de Transporturi Auto a angajat  întocmirea unei documentaţii de avizare pentru lucrările de intervenţii ce are ca obiectiv  ,,Reparaţii capitale corp A- Grupul Şcolar de Transporturi Auto str. Potelu nr. 2”, care a fost elaborată de S.C. MICROMOV SRL pe care o anexăm din care au rezultat următorii indicatori tehnico-economici:


PRINCIPALII INDICATORI TEHNICO-ECONOMICI AI INVESTIŢIEI

 Preţuri martie 2009 

1euro = 4,286ei



1.Valoarea totală a investiţiei 

- 4321,139 mii lei (1008,199 mii euro)


din care :

construcţii+montaj (C+M)

- 891,671mii  lei (208,043 mii euro)


2.Eşalonarea investiţiei: anul I           - 4321,139 mii lei (1008,199 mii euro)

             3. Durata de execuţie a investiţiei 
- 5 luni calendaristice

 Finanţarea investiţiei se va face din fondurile bugetului local şi din alte fonduri legal constituite, conform listelor de investiţii aprobate potrivit legii.

În conformitate cu prevederile Legii nr. 273/2006 privind finanţele publice locale cu modificările şi completările ulterioare,   a Legii nr. 500/2002, privind finanţele publice cu modificările şi completările ulterioare şi a HG nr. 28/09.01.2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii propunem  promovarea unui proiect de hotărâre care sa aibă ca obiect aprobarea  Documentaţiei de avizare anexată pentru obiectivul ,,Reparatii capitale corp A- Grupul Şcolar de Transporturi Auto str. Potelu nr. 2 ,, în vederea trecerii la întocmirea fazelor următoare de proiectare, respectiv PT + CS şi detalii de execuţie. 

